Diari Oficial de la Generalitat Valenciana


Sumari del DOGV 2808, del 12-08-1996 (1996/839009)

DECRET 146/1996, de 30 de juliol, del Govern Valencià, pel qual s'aproven les característiques tècniques del paper d'ofici per a l'administració de justícia a la Comunitat Valenciana.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/07/30/146/dof/vci/html**

### Dades del document

Número de DOGV
:   2808

Data del DOGV
:   12-08-1996

Secció del DOGV
:   DISPOSICIONS GENERALS

Número del document
:   1996/839009


Data del document
:   30-07-1996

Organisme emissor
:   Conselleria de Presidència

Tipus de document
:   Decret

DECRET 146/1996, de 30 de juliol, del Govern Valencià, pel qual s'aproven les característiques tècniques del paper d'ofici per a l'administració de justícia a la Comunitat Valenciana.   
L'article 39.1 de l'Estatut de Autonomia de la Comunitat Valenciana estableix que, en relació a l'administració de justícia, correspon a la Generalitat Valenciana exercir totes les facultats que les lleis orgàniques del poder judicial i del Consell General del Poder Judicial reconeguen o atribuïsquen al govern de l'estat.  
El Tribunal Constitucional s'ha pronunciat sobre l'abast d'aquesta clàusula subrogatòria, inclosa entre d'altres en l'Estatut d'Autonomia de la Comunitat Valenciana. En les STC 56/1990 i 62/1990, se n'ha indicat l'aplicació en els supòsits de competències reglamentàries i d'execució simple, atribuïdes al govern de l'estat, en l'àmbit de la denominada administració de l'administració de justícia i, més específicament, s'estableix la subrogació de les comunitats autònomes en les facultats que la Llei Orgànica del Poder Judicial, en el seu article 37, atribueix al govern de l'estat en relació a la provisió de mitjans materials per als òrgans judicials.  
La previsió estatutària, d'acord amb la Jurisprudència del Tribunal Constitucional, es va fer efectiva amb l'entrada en vigor del Reial Decret 293/1995, de 24 de febrer, pel qual foren transferides a la Generalitat Valenciana les funcions de l'administració de l'estat en matèria de provisió de mitjans materials i econòmics per al funcionament de l'administració de justícia a la Comunitat Valenciana.  
La Llei 25/1986, de 24 de desembre, sobre supressió de taxes judicials, en l'article 1 i en la disposició addicional segona, preveu la desaparició de les taxes judicials i les que s'acrediten per les actuacions del registre civil; i, alhora, que les parts, per a presentar els seus escrits, utilitzaran paper comú. D'aquesta forma, el paper d'ofici deixa de ser un instrument de gestió tributària i passa a ser únicament un mitjà material per al funcionament dels òrgans judicials.  
D'altra banda, la disposició addicional segona de la citada Llei 25/1986 va establir que, per als escrits de les parts relacionades amb actuacions i resolucions jurisdiccionals, s'hi utilitzarà paper comú.  
En atenció d'aquests motius, amb l'informe previ del Consell General del Poder Judicial, a proposta del conseller de Presidència, i després de la deliberació del Govern Valencià, en la reunió del dia 30 de juliol de 1996,  
DECRETE  
Article 1. Característiques  
El paper d'ofici en què s'han de documentar les actuacions i resolucions dels òrgans de l'administració de justícia a la Comunitat Valenciana tindrà les característiques tècniques següents:  
1. Format: UNE A4 (210 x 297 mm).  
2. Gramatge: 80gr/m2.  
3. Paper de color blanc.  
4. Impressió:  
L'escut constitucional, de 24 x 26 mm, es situarà a 3 mm del marge esquerre i a 30 mm del marge superior. Sota l'escut constitucional, a 6 mm del marge esquerre i 60 mm del marge superior, ocupant un espai de 18 x 6 mm, hi figurarà la inscripció: «ADMINISTRACIó DE JUSTíCIA».  
L'escut de la Generalitat Valenciana, de 10 x 20 mm, es situarà a 10 mm del marge esquerre i a 23 mm del marge inferior. Sota l'escut de la Generalitat Valenciana, a 5 mm del marge esquerre i 12 mm del marge inferior, ocupant un espai de 20 x 9 mm, hi figurarà la inscripció: «GENERALITAT VALENCIANA».  
Durà estampades dues línies verticals, una a 30 mm del marge esquerre i una altra a 10 mm del marge dret; que naixeran a 30 mm del marge superior per a acabar a 12 mm del marge inferior. Paral·lela a la línia dreta, a 7 mm del marge dret i 12 del marge inferior, hi figurarà la inscripció: «PAPER D'OFICI», de 19 x 2 mm.  
Al centre de la pàgina figurarà imprès l'escut de la Generalitat Valenciana, de 40 x 80 mm, amb una trama del 5 %.   
Totes les estampacions es faran en tinta de color negre.  
El revers no durà cap estampació.  
Article 2. Utilització  
El paper d'ofici descrit en l'article anterior serà utilitzat pels òrgans de l'administració de justícia a la Comunitat Valenciana únicament per a actuacions i resolucions; així com pels lletrats i procuradors dels tribunals, de conformitat amb allò previst en l'article 3.  
   
Article 3. Actuacions de les parts  
Per als escrits de les parts, relacionats amb actuacions i resolucions jurisdiccionals, s'hi utilitzarà paper comú que, sempre que siga possible, s'ajustarà al format UNE A4.   
Els lletrats i procuradors dels tribunals podran utilitzar paper d'ofici, exclusivament, en les causes en què actuen designats pel torn d'ofici.  
Article 4. Subministrament  
Les peticions de paper d'ofici es faran arribar a la Direcció General de Justícia de la Conselleria de Presidència i a les direccions territorials de la Conselleria de Presidència a Alacant i Castelló.  
La Direcció General de Justícia, amb la informació prèvia remesa pels òrgans judicials amb seu a la Comunitat Valenciana i pels col·legis d'advocats i de procuradors dels tribunals de la Comunitat Valenciana, prepararà abans del 30 de juny de cada any la relació de necessitats ordinàries de cadascun. En l'elaboració d'aquesta relació, hom tindrà en compte el consum d'anys anteriors, romanents existents i necessitats ordinàries previsibles.  
Igualment s'adoptaran les mesures pertinents per a atendre aquelles peticions cursades pels òrgans judicials i col·legis d'advocats i de procuradors dels tribunals que, en base a necessitats extraordinàries i urgents, es troben degudament justificades.  
Els òrgans judicials i els col·legis d'advocats i de procuradors dels tribunals, durant el mes de juny de cada exercici, enviaran al departament que tinga atribuïdes les competències una memòria, en què avaluaran la utilització del paper d'ofici en l'any anterior, a fi que siguen estudiades possibles millores que faciliten l'eficàcia i l'eficiència en la despesa.  
DISPOSICIó TRANSITòRIA  
L'actual paper d'ofici continuarà sent utilitzat fins que s'esgoten els romanents que en queden.  
DISPOSICIONS FINALS  
Primera  
Es faculta el conseller de Presidència per a dictar les disposicions necessàries per a l'execució del disposa aquest decret.  
Segona  
Aquest decret vigirà l'endemà de la seua publicació en el Diari Oficial de la Generalitat Valenciana.  
València, 30 de juliol de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Presidència,  
JOSÉ JOAQUíN RIPOLL SERRANO


Còpia Permalink ELI